Аԥсны Акурортқәеи атуризми рминистрра акурорттә усхк анализи азԥхьагәаҭареи рыҟәша аиҳабы Адамыр Мықәба арадио Sputnik аефир аҟны аԥхынтәи акурорттә аамҭа хәшьарас иарҭо атәы иҳәеит.
Аԥснытәи аҳәынҭқарратә музеи ахыбраҿы иҟоу Аԥсны иҿыцуи иҿыцӡатәиу аҭоурых аҟәшаҿы иӡыргоу амаҭәарқәа ртәы арадио Sputnik Аԥсны арубрика "Аҭоурых иагәылаҵәаху" аҿы еиҭалҳәеит амузеи аусзуҩ Рита Ҭарԥҳа.
Жәохә шықәса раԥхьа Нхыҵ Уаԥстәыла Беслан ақалақь ашкол аҟны Цәыббра 1 иазкыз агәырӷьаратә цәаҳәа шьаарҵәыран иҟалеит. Ажурналист Сырма Ашәԥҳа Ԥхынгәымза, 2013 шықәса рзы хаҭала даҭааны илбеит ари ахлымӡаах аан ацәгьоуцәа зыԥсҭазаара ҿахырҵәаз ахәыҷқәеи, аҭаацәеи, арҵаҩцәеи анышә иахьамадоу "Амаалықьцәа рықалақь" захьӡу анышәынҭра. Лара иҳацеиҩылшоит усҟантәи амшқәа илзааргаз ахьааи ахааназ ари аҩыза шыҟамло азы лгәыӷреи.
Гал араион ахада Ҭемыр Надараиа арадио Sputnik Аԥсны иаиҭаз аинтервиу аҿы иҳәеит сынтәа араса аҽаҩра адагьы, арыц ахаҭабзиарагьы шамоу.
VII Жәларбжьаратәи афестиваль ишаԥу еиԥш иаартхоит аԥсуа уарӷанарҳәаҩ Лука Гаделиа иконцерт ала.
Аҭоурыхтә ҭҵаарадыррақәа рдоктор Аслан Аҩӡба арадио Sputnik аефир аҟны дазааҭгылеит Аҩбатәи Адунеизегьтәи аибашьра шалагаз, уи зыхҟьаз амзызқәа ртәы.
Зынӡа 2019 шықәса рзы Аԥсны абжьаратә зеиԥшҵараиурҭақәа рҟны аҵара рҵалоит 27 нызқьҩык инареиҳаны аҵаҩцәа.